Title: VÍDEO: La càrrega (Casas)
Course: Història de l'art. 2n Batxillerat

VÍDEO de l'Edu3.cat (any 2007) DURACIÓ: 5'59''

La càrrega

L'espai "Pinzellades d'art" descobreix els secrets que amaga la pintura de Ramon Casas La càrrega, exposada al Museu Comarcal de la Garrotxa, a Olot.

Ramon Casas era un habitual de la cerveseria Els Quatre Gats, un punt de trobada de poetes, músics, arquitectes i, sobretot, pintors.

El seu quadre La càrrega, també es coneix com Barcelona, 1902, tot i que Casas el va pintar uns quants anys abans. L'obra mostra la càrrega de la Guàrdia Civil contra uns manifestants i, per pintar-la, Casas es va inspirar en els conflictes socials que hi va haver a Barcelona a finals del segle XIX.
La pintura és de grans dimensions i fa gairebé cinc metres d'amplada i tres metres d'alçària.

L'escena està plantejada de manera innovadora, amb una gran zona buida al voltant de la qual es distribueixen les figures.

La càrrega la van rebutjar a l'Exposició Universal de París de l'any 1900, però, finalment, la van exposar al Salon du Champ de Mars de la capital francesa l'any 1903. L'any següent, el 1904, va obtenir el primer premi a l'Exposició Nacional de Madrid.